
పర్యావరణ కాలుష్యం కారణంగా సంభవిస్తున్న మరణాల సంఖ్యలో భారత్, ప్రపంచంలో మొదటి స్థానంలో నిలవడం బాధాకరం. అంతర్జాతీయ వైద్య ఆరోగ్య జర్నల్ లాన్సెట్ అధ్యయనం మేరకు 2015లో ప్రపంచవ్యాప్తంగా కాలుష్య ఫలిత మరణాలు 90 లక్షలైతే, అందులో 25 లక్షలు భారత దేశంలోనే జరిగాయి. అంటే మన దేశం వాటా 28 శాతం. మన దేశంలో జరిగిన అన్ని మరణాల్లో ఈ తరహా మరణాలు పాతిక శాతం. ముఖ్యంగా వాయు, జల కాలుష్యం భారత్ని పట్టి పీడిస్తుంది. ఈ ఉపద్రవంపై దేశం మేల్కోవాల్సి ఉంది. ప్రజల్లో అవగాహన లేకపోవడంతో బాటు, గల్లీ నుండి ఢిల్లీ వరకు పాలనా వైఫల్యమూ ముఖ్యకారణమే. ఇప్పుడు కావాల్సింది కాలుష్య నియంత్రణ మాత్రమే కాదు, కాలుష్య నివారణ. అందుకు తగ్గ సమగ్ర వ్యూహం. ప్రస్తుతానికి స్వచ్ఛ భారత్ అన్నది ఒక చిన్న అడుగు మాత్రమే. కాలుష్య రహిత దేశంగా తయారవ్వడానికి ఇంకా చాలా దూరం ప్రయాణించాల్సి ఉంది.- డి.వి.జి. శంకరరావు, పార్వతీపురం

paryaavarana kaalushyam kaaranamgaa sambhavistunna maranaala sankhyalo bharat, prapanchamlo modati sthaanamlo nilavadam badhakaram. antarjaatiiya vaidya aarogya jarnal lanset adhyayanam meraku 2015loo prapanchavyaaptamgaa kalushya phalita maranaalu 90 lakshalaite, andulo 25 lakshalu bhaarata desamlone jarigai. ante mana desham wata 28 saatam. mana desamlo jarigina anni maranaallo ee taraha maranaalu paatika saatam. mukhyamgaa vaayu, jala kaalushyam bhaaratni patti peedistundi. ee upadravampai desham melkovalsi undi. prajallo avagaahana lekapovadamto baatu, galli nundi dhilli varaku palana vaiphalyamuu mukhyakaraname. ippudu kaavaalsindi kalushya niyantrana matrame kaadu, kalushya nivaarana. anduku tagga samagra vyuham. prastutaaniki swachcha bharat annadi oka chinna adugu matrame. kalushya rahita desangaa tayaaravvadaaniki inka chala dooram prayaaninchaalsi undi.- di.vi.ji. sankararao, paarvatiipuram